

**เชียงใหม่ แม่ฮ่องสอน บ้านรักไทย ปาย**

**4 วัน 3 คืน**

**กำหนดการเดินทาง**

**วันที่ 1 สนามบินสุวรรณภูมิ - สนามบินเชียงใหม่ - สะพานประวัติศาสตร์ท่าปาย - สะพานซูตองเป้ - วัดจองคำ วัดจองกลาง - ถนนคนเดิน จ.แม่ฮ่องสอน**

**04.00 น.** เช็นอิน ณ สนามบินสุวรรณภูมิ เคาเตอร์สายการบินไทยเวียดเจ็ท โหลดสัมภาระท่านละ 15กิโลกรัม และถือขึ้นเครื่อง 7 กิโลกรัม

**06.00 น.** ออกเดินทางสู่สนามบินเชียงใหม่ โดยสายการบินไทยเวียดเจ็ท เที่ยวบินที่ VZ100

**07.25 น.** เดินทางถึงสนามบินเชียงใหม่ รับสัมภาระออกประตูทางออก มัคคุเทศก์ท้องถิ่นรอต้อนรับท่าน

\*\*\*\*\*\*\*\*\*\*\*\*\*\*\*\*

04.30 น. เช็นอิน ณ สนามบินดอนเมือง เคาเตอร์สายการบินนกแอร์ โหลดสัมภาระท่านละ 15 กิโลกรัม และถือขึ้นเครื่อง 7 กิโลกรัม

06.30 น. ออกเดินทางสู่สนามบินเชียงใหม่ โดยสายการบินนกแอร์ เที่ยวบินที่ DD120

07.45 น. เดินทางถึงสนามบินเชียงใหม่ รับสัมภาระออกประตูทางออก มัคคุเทศก์ท้องถิ่นรอต้อนรับท่าน

\*\*\*\*\*\*\*\*\*\*\*\*\*\*\*\*

ออกเดินทางสู่ **จ.แม่ฮ่องสอน** โดยรถตู้ปรับอากาศ VIP

แวะเที่ยวชม **สะพานประวัติศาสตร์ท่าปาย** มีลักษณะคล้ายกับสะพานข้ามแม่น้ำแคว จังหวัดกาญจนบุรี ที่เป็นเส้นทางประวัติศาสตร์ สมัยสงครามโลกครั้งที่ 2 โดยกองทัพญี่ปุ่นใช้เป็นเส้นทางเดินทัพจากเชียงใหม่ ผ่านอำเภอปายไปยังประเทศพม่า แต่เดิมนั้นเป็นสะพานไม้ ภายหลังสงครามสิ้นสุดทหารญี่ปุ่นถอยทัพกลับได้เผาทำลายสะพานไม้ทิ้ง และชาวบ้านได้ช่วยกันสร้างขึ้นมาใหม่อีกครั้ง

**12.00 น. อิสระอาหารกลางวัน ตามอัธยาศัย**

เดินทางสู่ตัวเมืองแม่ฮ่องสอนแวะเที่ยวชม **สะพานซูตองเป้** สะพานไม้ไผ่ที่สร้างขึ้นโดยพระภิกษุ สามเณร และชาวบ้านกุงไม้สัก เป็นสะพานไม้ไผ่ กว้าง 2 เมตร ยาวประมาณ 600 เมตร โดยสะพานแห่งนี้จะเชื่อมระหว่าง สวนธรรมภูสมะ กับ หมู่บ้านกุงไม้สัก เพื่อให้พระภิกษุสามเณร เดินบิณฑบาต และให้ชาวบ้านได้เดินข้ามสัญจรไปมา ถือเป็นสะพานไม้แห่งศรัทธา คำว่า “ซูตองเป้” (Su-Tong-Pe) นั้นเป็นภาษาไทยใหญ่ แปลว่า อธิษฐานสำเร็จ สะพานแห่งนี้จึงเป็นเหมือนตัวแทนแห่งคำอธิษฐานสำเร็จซึ่งมีความเชื่อกันว่า หากได้มายืนอยู่กลางสะพานแล้วอธิษฐานขอความความสำเร็จใดๆ ก็จะพบกับความสมหวัง นับว่าเป็นสะพานไม้ไผ่ที่ยาวที่สุดในประเทศไทย สามารถเที่ยวได้ตลอดทั้งปี แต่ช่วงฤดูฝนเดือนกันยายน –ปลาย ตุลาคม ก็จะได้พบกับท้องทุ่งนาเขียวขจี และในช่วงต้นถึงกลางเดือนพฤศจิกายน ซึ่งอยู่ในช่วงปลายฝนต้นหนาวก็จะได้พบกับข้าวออกรวงเหลืองทอง

จากนั้น Check in เข้าที่พัก

เดินทางไปยัง **วัดจองคำ พระอารามหลวง** และ **วัดจองกลาง** อ.เมือง จ.แม่ฮ่องสอน วัดไทยที่พม่าสร้างกลางเมืองสามหมอก เปรียบเสมือนวัดแฝดเพราะตั้งอยู่ในกำแพงเดียวกัน

วัดจองคำ ซึ่งถ้าจะนับก็คงเป็นวัดผู้พี่ เพราะสร้างขึ้นเป็นแห่งแรกของจังหวัดแม่ฮ่องสอน โดยพญา สิงหนาทราชา เจ้าเมืองแม่ฮ่องสอน โดดเด่นด้วยอาคารศาลาการเปรียญที่มีหลังคาทรงปราสาท 9 ชั้น วิหารหลวงพ่อโต ซึ่งจำลองมาจากพระศรีศากยมุนี(หลวงพ่อโต) ที่วัดสุทัศน์เทพวรารามหน้าตักกว้าง 4.8 เมตร สูง 5.6 เมตร ฝีมือสล่าชาวไทใหญ่

วัดจองกลาง....ด้านขวาเป็น “ เจดีย์ทรงเครื่องแบบมอญ” บนยอดประดับฉัตร 3 ชั้น มีกลุ่มเจดีย์ 4 ทิศล้อมรอบ องค์เจดีย์ก่ออิฐถือปูนทาสีขาว ส่วนลายปูนปั้นที่องค์เจดีย์ทาสีทอง ชมบริเวณ “ศาลาการเปรียญ” ซึ่งมีสิ่งที่น่าสนใจอื่นๆ อีกเช่น พระพุทธรูปโบราณ ตุ๊กตาแกะสลักด้วยไม้เป็นรูปคนและสัตว์เกี่ยวกับเรื่องพระเวสสันดรชาดก ฝีมือแกะสลักของสล่าชาวพม่า ซึ่งทั้งหมดนี้จัดแสดงไว้ภายใน “พิพิธภัณฑ์จัดแสดงตุ๊กตาไม้”

**ค่ำ อิสระอาหารค่ำ ตามอัธยาศัย** **ถนนคนเดิน จ.แม่ฮ่องสอน** เที่ยว กิน ช็อป ตามอัธยาศัย จากนั้นเที่ยวชมความงามของ วัดจองกลาง และ หนองจองคำ ในยามค่ำคืน พักผ่อนตามอัธยาศัย หลับฝันดี

**ที่พัก ตัวเมือง...โรงแรม งามตา แม่ฮ่องสอน หรือเทียบเท่า**

**วันที่ 2 วัดพระธาตุดอยกองมู - หมู่บ้านกะเหรี่ยงคอยาว บ้านห้วยเสือเฒ่า – ปางอุ๋ง - บ้านรักไทย**

**เช้า บริการอาหารเช้า ณ ร้านอาหาร (มื้อที่ 1)**

นำท่านนมัสการ **วัดพระธาตุดอยกองมู** ปูชนียสถานคู่บ้านคู่เมืองที่สาคัญที่สุดของชาวแม่ฮ่องสอน สร้างขึ้นโดยพ่อค้าชาวไทใหญ่ เป็นเจดีย์ทรงเครื่องแบบมอญ เพื่อบรรจุพระธาตุของพระโมคคัลลานะและพระสารีบุตรที่อัญเชิญมาจากพม่า

จากนั้นเดินทางสู่ **หมู่บ้านกะเหรี่ยงคอยาว** ชาวกะเหรี่ยงคอยาวที่นี่ ได้อพยพมาจากประเทศเมียนมาร์ มาตั้งรกรากที่นี่ได้กว่า 30 ปีแล้ว ซึ่งชาวบ้านที่นี่ก็จะประกอบอาชีพ เกษตรกรรม และทำงานฝีมือขายให้กับนักท่องเที่ยว ซึ่งสิ่งที่นักท่องเที่ยวที่เดินทางมาที่นี่สนใจกันมาก ก็คือ หญิงชาวกะเหรี่ยงที่สวมใส่ห่วงทองเหลืองไว้รอบคอ หลายชั้น จนทำให้ดูว่า คอยาวขึ้น จึงเรียกกันว่า ชาวกะเหรี่ยงคอยาว นั่นเอง นับว่าเป็นสิ่งที่หาดูได้ยากในปัจจุบัน เนื่องจากวิถีชีวิตเปลี่ยนแปลงไป แต่ชาวบ้านที่นี่ ก็ยังคงใส่ชุดของชนเผ่า ปลูกบ้านในลักษณะที่ยกสูง และคงสภาพวิถีชีวิตแบบดั้งเดิมไว้

**เที่ยง อิสระอาหารกลางวัน ตามอัธยาศัย**

เดินทางไป **ปางอุ๋ง** โครงการพระราชดำริปางตอง 2 ซึ่งเปรียบเป็น Switzerland เมืองไทย ท่านจะได้พบกับทิวสนริมทะเลสาบ และแสงยามเช้าสีทอง เป็นภาพที่สวยงามยิ่งนัก ให้เวลาถ่ายรูปกันพอสมควร

ได้เวลาออกเดินทางสู่ **บ้านรักไทย** เป็นหมู่บ้านชาวไทยเชื้อสายยูนนานได้ขึ้นชื่อว่าดินแดนโรแมนติกท่ามกลางสายหมอกที่รายล้อมด้วยหุบเขาใหญ่มีอากาศเย็นสบายเกือบทั้งปี วิถีชีวิตและวัฒนธรรมที่ได้รับอิทธิพลจากยูนนาน

(ท่านสามารถ ล่องเรือไม้โบราณ สไตล์จีน ชมบรรยากาศไอหมอกลอยเหนือทะเลสาบยามเช้า พร้อมชมวิว 360 องศา จากกลางทะเสสาบให้ท่านได้เห็นรอบหมู่บ้านรักไทย ให้ท่านได้พักผ่อนชมวิว ถ่ายภาพได้ตามอัธยาศัย มีค่าใช้จ่ายเพิ่มเติม)

**ค่ำ อิสระอาหารค่ำ ตามอัธยาศัย แนะนำเซ็ทหมูกระทะ ชาบู กับบรรยากาศริมอ่างเก็บน้ำบ้านรักไทย**

**ที่พัก ...บ้านรักไทย หรือเทียบเท่า**

**วันที่ 3 บ้านรักไทย - บ้านจ่าโบ – ถ้ำลอด – ปาย - วัดพระธาตุแม่เย็น - ถนนคนเดินปาย**

**เช้า บริการอาหารเช้า ณ ร้านอาหาร (มื้อที่ 2)**

หลังอาหาร อิสระในการเดินเล่น ถ่ายรูปกับวิวทะเลสาบสวยๆ บ้านดิน พร้อมชิมชารสเลิศ จากชาพันธุ์ดี เช่น ชาอู่หลง ชาชิงชิง และช้อปปิ้งกันตามอัธยาศัย (ท่านสามารถ ล่องเรือไม้โบราณ สไตล์จีน ชมบรรยากาศไอหมอกลอยเหนือทะเลสาบยามเช้า พร้อมชมวิว 360 องศา จากกลางทะเสสาบให้ท่านได้เห็นรอบหมู่บ้านรักไทย ให้ท่านได้พักผ่อนชมวิว ถ่ายภาพได้ตามอัธยาศัย มีค่าใช้จ่ายเพิ่มเติม)

**09:30 น.** เดินทางไปเที่ยวชม **บ้านจ่าโบ** ชื่อของชุมชนเล็กๆ ในอำเภอปางมะผ้า เป็นหมู่บ้านเล็กๆ บนเนินเขาที่แวดล้อมด้วยขุนเขาและธรรมชาติที่อุดมสมบูรณ์ ชาวบ้านส่วนใหญ่เป็นชาวลาหู่ที่ย้ายมาจากห้วยยาว นำโดย นายจ่าโบ่ ไพรเนติธรรม แวะร้านก๋วยเตี๋ยวห้อยขาเจ้าดัง ตัวร้านเป็นบ้านไม้ตั้งอยู่เนินเขา ภายในแบ่งออกเป็น2ชั้น มีมุมให้เลือกนั่งมากมายทั้งโต๊ะ บาร์ห้อยขา เปลตาข่าย

**เที่ยง อิสระอาหารกลางวัน ตามอัธยาศัย เมนูก๊วยเตียว พร้อมชมวิวบ้านจ่าโบ**

หลังอาหารเดินทางไปสัมผัสความลี้ลับของ **ถ้ำลอด** แหล่งโบราณคดีสำคัญ และเป็นที่อยู่ของมนุษย์โบราณ อายุ 13,000 ปี พาท่านล่องแพพร้อมขึ้นชมความงามของถ้ำต่างๆภายในถ้ำลอด ที่มีอยู่หลายห้องกับความยาวประมาณ 1 กิโลเมตร จะมีน้ำไหลลอดผ่านถ้ำตลอดเวลา โดยจะมีถ้ำผีแมนอยู่เป็นถ้ำสุดท้าย

จากนั้นนำท่านเดินทางสู่ **อ.ปาย**

นำท่านเดินทางเข้าสู่ที่พัก

**ค่ำ อิสระอาหารค่ำ ตามอัธยาศัย**

**เดินชมบรรยากาศ ถนนคนเดินเมืองปาย เป็นแหล่งรวบรวมของกิน ของฝาก ของที่ระลึก งานแฮนด์เมดน่ารักๆ ไว้อย่างมากมาย อิสระให้ท่านเดินช้อปปิ้งตามอัธยาศัย (ปกติเปิดทุกวัน16.00 - 22.00 น.อาจมีเปลี่ยนแปลงตามสถานการ)**

**ที่พัก เดอะ ฮาร์ท ออฟ ปาย รีสอร์ท ...เมืองปาย หรือเทียบเท่า**

**วันที่ 4 ทะเลหมอกหนุนไหล - หมู่บ้านสันติชน - วัดน้ำฮู - วัดพระธาตุแม่เย็น - อุทยานแห่งชาติห้วยน้ำดัง วัดบ้านเด่นสะหรีศรีเมืองแกน - ของฝาก – วัดพระธาตุดอยคำ - สนามบินเชียงใหม่ - สนามบินสุวรรณภูมิ**

**05.30 น.** ตื่นเช้าไปชมวิวเมืองปาย ณ **จุดชมวิวหยุนใหล** โดยเปลี่ยนเป็นรถกระบะเพื่อไปจุดชมวิวหยุนใหล ได้เห็นเมืองปาย ที่ล้อมรอบด้วยขุนเขาในมุมสูง เดินทางลงจากจุดชมวิว

**เช้า บริการอาหารเช้า ณ ร้านอาหาร (มื้อที่ 3)**

เที่ยวชม **หมู่บ้านสันติชน** หมู่บ้านจีนยูนนาน เลือกซื้อสินค้าอาทิ บ๊วยรสชาติต่างๆ หรือจะเลือกเล่น ชิงช้าชาวเขา ถ่ายรูปบ้านยูนนาน ตามอัธยาศัย

นำท่านนมัสการ พระเจ้าอุ่นเมือง ที่ **วัดน้ำฮู** ซึ่งเป็นพระพุทธรูปคู่บ้านคู่เมืองของ อ.ปาย

จากนั้นเดินทางสู่ **วัดพระธาตุแม่เย็น** สักการะองค์พระใหญ่ ชมความงามเมืองปาย

หลังจากนั้นเดินทางสู่ **อุทยานแห่งชาติห้วยน้ำดัง** ชื่นชมความงามของไม้ดอกเมืองหนาว และชมทิวทัศน์สภาพธรรมชาติที่สวยงาม ทิวทัศน์ของทิวเขาอันสลับซับซ้อนซึ่งมีดอยหลวงเชียงดาวที่สูงที่สุดอยู่ใจกลาง ณ จุดชมวิวบริเวณห้วยน้ำดัง (ดอยกิ่วลม) เป็นที่ตั้งของหน่วยพัฒนาต้นน้ำที่ 2 (ห้วยน้ำดัง) เป็นจุดชมวิวที่สวยงามมากที่สุดและมีชื่อเสียงมาก

**เที่ยง อิสระอาหารกลางวัน ตามอัธยาศัย**

เดินทางสู่จังหวัดเชียงใหม่

จากนั้นนำท่านชมความอลังการของศิลปะล้านนาประยุกต์ ณ **วัดบ้านเด่นสะหรีศรีเมืองแกน** เดิมชื่อ "วัดศรีบุญเรือง” เป็นวัดที่สร้างตามแบบศิลปล้านนาประยุกต์ ตั้งเด่นบนเนินเตี้ยๆ เห็นได้แต่ไกล ภายใต้เนินนั้นเป็นถ้ำศักสิทธิ์ ที่ชาวบ้านนับถือจึงเรียกกันว่า "วัดบ้านเด่น" เป็นวัดที่มีความวิจิตรงดงามตระการตาด้วยศิลปสถาปัตยกรรมไทยล้านนา ภายใต้แนวคิดที่ว่าให้เป็นสถานที่พักผ่อนทางจิตใจมากกว่าการประกอบพิธีกรรม ทางศาสนา จึงเป็นธรรมกุศโลบาย ในการสร้างวัดให้งดงาม เพื่อดึงดูดผู้คนให้เข้าวัด ชมความสวยงามที่แฝงไว้ด้วยคติธรรม

นำท่านเลือกซื้อของฝาก ต่อด้วยพาคณะเดินทางสู่ **วัดพระธาตุดอยคำ** กราบสักการะขอพรหลวงพ่อทันใจที่ “วัดพระธาตุดอยคำ” เป็นพระวัดคู่บ้านคู่เมืองของชาวเชียงใหม่มากว่า 1,400 ปี เป็นสถานอันศักดิ์สิทธิ์เป็นศูนย์รวมน้ำใจของผู้ที่นับถือศาสนาพุทธเลยก็ว่าได้นอกจากนี้ “พระครูสุนทรเจติยารักษ์” เจ้าอาวาสวัดพระธาตุดอยคำ ยังเล่าว่าผู้ที่โชคดีมีบุญหลายราย ได้รับโชคจากการเข้ามากราบนมัสการพระธาตุและหลวงพ่อทันใจอันศักดิ์สิทธิ์ กันทั้งสิ้น ทั้งนี้ผู้ที่เข้ามาที่นี่เพื่อมานมัสการกราบไหว้ส่วนใหญ่จะมีธูปเทียนและดอกมะลิ (50 พวงขึ้นไป) แล้วนำมากราบนมัสการขอพรผู้นั้นจะโชคดีนากจากนี้วัดพระธาตุดอยคำยังมีลานชมวิว ที่สามารถมองเห็นวิวทิวทัศน์รอบเมืองเชียงใหม่ ที่สวยงามดั่งสวรรค์บนดินได้อีกจุดหนึ่ง นอกจากที่ลานชมวิววัดพระธาตุดอยสุเทพราชวรวิหาร และนอกจากนี้ยามค่ำคืนเมื่อมองขึ้นไปบนพระธาตุดอยคำจะเห็นองค์พระธาตุเหลืองอร่ามสว่างไสวงดงามยิ่งนัก

**20.00 น.** สมควรแก่เวลานำท่าน เดินทางสู่สนามบินเชียงใหม่

**22.25 น.** ออกเดินทางสู่สนามบินนานาชาติสุวรรณภูมิ โดยสายการบินไทยเวียดเจ็ทแอร์ เที่ยวบินที่ VZ119

**23.50 น. เดินทางถึงสนามบินนานาชาติสุวรรณภูมิ** โดยสวัสดิภาพพร้อมด้วยความประทับใจ

\*\*\*\*\*\*\*\*\*\*\*\*\*\*\*\*

20.00 น. สมควรแก่เวลานำท่าน เดินทางสู่สนามบินเชียงใหม่

22.25 น. ออกเดินทางสู่สนามบินนานาชาติดอนเมือง โดยสายการบินนกแอร์ เที่ยวบินที่ DD149

23.50 น. เดินทางถึงสนามบินนานาชาติดอนเมือง โดยสวัสดิภาพพร้อมด้วยความประทับใจ

\*\*\*\*\*\*\*\*\*\*\*\*\*\*\*\*

**อัตราค่าบริการ**

|  |  |  |  |
| --- | --- | --- | --- |
| **กำหนดการเดินทาง** | **จำนวนผู้เดินทาง** | **ราคาทัวร์ (บาท / ท่าน) พักห้องละ 2-3 ท่าน** | |
|  | **เริ่มต้นท่านละ** | **พักเดี่ยว** |
|  | **04-09** | **15,999.-** | **4,000.-** |

**อัตราค่าบริการนี้รวม**

* ค่าตั๋วเครื่องบิน ไป-กลับ พร้อมโหลดสัมภาระท่านละ 15 กิโลกรัม ถือขึ้นเครื่องท่านละ 7 กิโลกรัม ตามสายการบินกำหนด
* ค่าที่พัก สำหรับพักห้องละ **2 ท่าน สำหรับแม่ฮ่องสอน ,บ้านรักไทย และ ปาย**
* ค่าอาหาร 03 มื้อ ตามที่ระบุในรายการ ทางบริษัทจึงขอสงวนสิทธิ์นการเปลี่ยนแปลง
* ค่ายานพาหนะรถปรับอากาศ รับ-ส่ง-นำเที่ยว
* ค่ายานพาหนะท้องถิ่นน้ำเที่ยว
* ค่าอัตราเข้าชมสถานที่ต่างๆ ที่ระบุไว้ในรายการ สำหรับคนไทย
* ค่าประกันภัยอุบัติเหตุระหว่างการเดินทางในวงเงิน ท่านละ **1,000,000 บาท** (เงื่อนไขตามกรมธรรม์)

**หมายเหตุ \*\***ในกรณีลูกค้าท่านใดสนใจ ซื้อประกันการเดินทางเพื่อให้ครอบคลุมในเรื่องสุขภาพ ท่านสามารถสอบถามรายละเอียดเพิ่มเติมได้ที่เจ้าหน้าของบริษัท**\*\*** อัตราเบี้ยประกันเริ่มต้น 390 บาท ขึ้นอยู่ระยะเวลาการเดินทาง

**อัตราค่าบริการนี้ไม่รวม**

* ค่าบริการ และค่าใช้จ่ายส่วนตัวที่ไม่ได้ระบุในรายการ
* ค่าทิปมัคคุเทศก์ท้องถิ่น และพนักงานขับรถตามธรรมเนียม
* ค่าทิปมัคคุเทศก์ไทย พิจารณาตามพึงพอใจเพื่อให้เป็นสินน้ำใจ
* ค่าธรรมเนียมหนังสือเดินทาง อาหารที่สั่งเพิ่ม ค่าโทรศัพท์ ค่าซักรีด ฯลฯ
* ค่าอาหารที่ไม่ได้ระบุไว้ในรายการ และสำหรับราคานี้ทางบริษัทจะไม่รวมค่าภาษีท่องเที่ยวหากมีการเก็บเพิ่ม
* ค่าทิปต่างๆเป็นสินน้ำใจ ท่านละ 1,000 บาท
* ค่าภาษีมูลค่าเพิ่ม **7%**, ค่าภาษีหัก ณ ที่จ่าย **3%**

**เงื่อนไขในการจองและการยกเลิก**

1. ***กรุ๊ปการันตีออกที่ 04 ท่านขึ้นไป ราคาตามตาราง***
2. **ยกเลิกหรือเลื่อนวันเดินทาง ก่อนการเดินทาง 30 วัน หักค่าใช้จ่ายจริงที่เกิดขึ้น** อาทิ ค่ามัดจำรถบัสปรับอากาศ , รถตู้ VIP, ค่าโรงแรมที่พัก ,ค่าอาหาร , ค่าธรรมเนียมเข้าชมสถานที่ท่องเที่ยว , ค่าบริการ
3. **ยกเลิกหรือเลื่อนวันเดินทางน้อยกว่า 15 วัน ยึดเงินค่าทัวร์ 50%** และ หักค่าใช้จ่ายที่เกิดขึ้นจริง อาทิ ค่ามัดจำตั๋วเครื่องบิน , รถตู้ VIP, รถบัส, ค่าวีซ่า , ค่าโรงแรมที่พัก , ค่าธรรมเนียมเข้าชมสถานที่ท่องเที่ยว , ค่าบริการ
4. การไม่ชำระค่าใช้จ่ายตามกำหนด บริษัทฯขอสงวนสิทธิ์ในการยกเลิกและ ริบเงินมัดจำ
5. **เลื่อนการเดินทาง ต้องแจ้งล่วงหน้าอย่างน้อย ก่อนการเดินทาง 20 วัน** มิฉะนั้นจะไม่สามารถเลื่อนการเดินทางได้

**การชำระเงิน**

1. วางเงินมัดจำภายใน 2 วัน นับจากวันจอง ท่านละ 7,000 บาท
2. ชำระส่วนที่เหลือ ก่อนการเดินทางอย่างน้อย 30 วัน
3. หากจองก่อนวันเดินทางน้อยกว่า 30 วัน ชำระเต็มจำนวน 100%
4. หากไม่ชำระส่วนที่เหลือก่อนการเดินทาง 7 วัน ถือว่าสละสิทธิ์และไม่สามารถเรียกร้องค่ามัดจำคืนได้

**หมายเหตุ**

* ***กรุณาตรงต่อเวลา !! มาตามเวลานัดหมาย หากท่านมาช้ากว่าเวลาที่รถออกเดินทาง ทำให้ท่าน ตกทริปท่องเที่ยว ท่านจะไม่สามารถเรียกร้องค่าเสียหายใดๆได้***
* รายการท่องเที่ยวและรายการอาหารที่ระบุไว้ อาจมีการเปลี่ยนแปลงได้ตามสถานการณ์ ตามความเหมาะสมของหน้างาน
* คณะเดินทางช่วงวันหยุดยาว หรือ ช่วงเทศกาลที่ต้องการันตีมัดจำหรือจ่ายเต็มแบบมีเงื่อนไข จะไม่มีการคืนเงินมัดจำหรือค่าทัวร์ทั้งหมด
* หากมีการถอนตัวหรือไม่ใช้บริการตามที่ระบุเอาไว้ในโปรแกรมทัวร์ ผู้จัดถือว่าผู้ท่องเที่ยวสละสิทธิ์และจะไม่คืนเงินค่าบริการที่ได้ชำระไว้ ไม่ว่ากรณีใดๆ ทั้งสิ้น เนื่องจากค่าใช้จ่ายที่ท่านได้จ่ายให้กับบริษัทฯ เป็นการชำระเหมาจ่ายแล้ว
* ทางบริษัทฯจะไม่รับผิดชอบใดๆทั้งสิ้น หากเกิดสิ่งของสูญหายจากการโจรกรรมและหรือเกิดอุบัติเหตุที่เกิดจากความประมาทของนักท่องเที่ยวเอง
* กรณีเกิดความผิดพลาดจากตัวแทนหรือหน่วยงานที่เกี่ยวข้อง จนมีการยกเลิก ล่าช้า เปลี่ยนแปลงการบริการจากบริษัทขนส่ง หรือ หน่วยงานที่ให้บริการ บริษัทฯจะพยายามแก้ไขอย่างสุดความสามารถที่จะประสานงานให้เกิดประโยชน์สูงสุดแก่ลูกค้า แต่ทั้งนี้ทั้งนั้นจะไม่มีการคืนเงินให้สำหรับค่าบริการนั้นๆ

**ข้อแนะนำก่อนการเดินทาง**

* กรณีที่ท่านต้องออกตั๋วเครื่องบินภายในประเทศ กรุณาจองตั๋วที่สามารถเลื่อนเวลา และวันเดินทางได้ เพราะจะมีบางกรณีที่สายการบินอาจมีการปรับเปลี่ยนวันเวลาบิน มิฉะนั้นทางบริษัทจะไม่รับผิดชอบใดๆ ทั้งสิ้น
* กรณีที่ท่านเป็นอิสลาม หรือแพ้อาหารเนื้อสัตว์บางประเภท ให้ท่านโปรดระบุมาให้ชัดเจน
* กรุณาส่งรายชื่อผู้เดินทาง สำเนาหน้าพาสปอร์ต ให้กับเจ้าหน้าที่หลังจากที่ได้ชำระค่ามัดจำทัวร์ หรือค่าทัวร์ส่วนที่เหลือ กรณีที่ท่านเดินทางเป็นครอบครัวหลายท่าน กรุณาแจ้งรายชื่อคู่นอนกับเจ้าหน้าที่ให้ทราบ
* กรณีเปลี่ยนชื่อผู้เดินทางจะต้องมีการแจ้งล่วงหน้าก่อนออกเดินทางตามข้อตกลง มิฉะนั้นถ้าแจ้งหลังจากเจ้าหน้าที่ออกเอกสารทุกอย่างเรียบร้อยแล้ว จะต้องชำระค่าใช้จ่ายเพิ่มเติมในส่วนนี้
* หลังจากที่ท่านได้ชำระค่ามัดจำ และค่าทัวร์ส่วนที่เหลือเรียบร้อยแล้ว ภายใน **3-7 วัน** ก่อนการเดินทาง ทางบริษัทจะจัดส่งใบนัดหมายเตรียมตัวการเดินทางให้ท่านทางอีเมล์ หรือแฟกซ์ที่ท่านได้ระบุไว้
* ทางบริษัทไม่มีนโยบายในการจัดคู่นอนให้แก่ลูกค้าที่ไม่รู้จักกัน กรณีที่ท่านเดินทาง 1 ท่าน จะต้องจ่ายค่าพักเดี่ยวเพิ่มตามราคาที่ระบุไว้ในรายการทัวร์เท่านั้น
* **โปรแกรมอาจปรับเปลี่ยนได้ตามความเหมาะสม โดยคำนึงถึงประโยชน์ของผู้เดินทางเป็นหลัก**
* **จำนวนผู้เดินทาง 8 – 9 ท่าน มีเจ้าหน้าที่ดูแลท่านตลอดการเดินทาง โดยรอรับคณะ ณ สนามบินเชียงใหม่**